The Net (cinta de 1995)

:*Iste ye un articlo sobre una cinta estausunidense de cine d'intriga d'acción de l'anyo 1995; ta atros usos, se veiga *'The Net***.


***The Net*** (títol orichinal en [[Idioma anglés|anglés]], en [[Idioma aragonés|aragonés]] ***O rete***, estrenada en [[Aragón]] con o suyo títol traduciu enta lo [[Idioma castellano|castellano]] como ***La red**') ye una cinta de cine d'intriga dramatica d'acción estrenada l'anyo 1995, dirichida por Irwin Winkler seguntes un guión orichinal de John Brancato y Michael Ferris, con una banda sonora orichinal de Mark Isham, una dirección de fotografía de Jack N. Green, una producción cinematografica d'Irwin Winkler y Rob Cowan ta la productora cinematografica Columbia Pictures y un elenco d'o cual en fan parte Sandra Bullock, Jeremy Northam, Dennis Miller, Diane Baker, Wendy Gazelle, Ken Howard, Ray McKinnon, Robert Gossett y Gerald Berns, entre d'atros actors.

O subsecretario de Politica d'Esfensa d'o Departamento d'Esfensa d'o Gubierno d'Estaus Unius s'ha suicidau, dimpués d'estar informau de que padeixe sida. A la vegada, Angela Bennett treballa como analista informatica independient dende casa suya en Los Angeles y fa una vida completament luent de cualsiquier contacto que no sía a traviés d'internet: ni la conoixen personalment en as empresas ta las que treballa ni la conoixen mesmo en o suyo edificio. Nomás tien contacto que con su mai, malauta d'Alzheimer y que mesmo no la reconoixe. Dale, un companyero de treballo, li ninvía un disquet con una web d'un grupo musical a on se i troba un simbolo, una "π", y que en fer-ie click ubre l'acceso a un popular programa de seguredat informatica, clamau "Gatekeeper", propiedat d'una empresa de software perteneixent a Jeff Gregg. Dale, que vive fuera de Los Angeles, se cita con Angela, pero muere en accident d'avión cuan marchaba enta la reunión. Bien luego Angela marcha de vacacions enta Cozumel en Mexico, a on i conoix a Jack Devlin, con qui tien una aventura, pero ixa mesma nueit quiere matar-la. Angela logra fuyir, ta trobar-se que malas que plega enta lo suyo hotel li dicen que ha marchau y troba que han suplantau a suya identidat y la han transformau en Ruth Marx, con antecedents por robo, emplume y prostitución. Cuan consigue tornar enta los Estaus Unius, troba que casa suya l'han vendiu, aparentment ella, y que denguno no puet confirmar que ella ye en realidat Angela y no pas Ruth. Descubre que la persiguen nomás que ta recuperar o disquet que li heban ninviau, y decide investigar aproveitando los suyos contactos virtuals ta prebar de descubrir qué s'escayece en realidat, encara quu perseguida de contino por os emplegaus de Jeff Gregg.

A cinta s'ambienta en Los Angeles (California) en os Estaus Unius y en Cozumel (Quintana Roo) en Mexico, y las suyas escenas se filmoron en Alameda, Los Angeles, Pasadena, San Francisco, Santa Monica y atros puestos de California y en Washington, DC en os Estaus Unius y en Miguelturra (Castiella-La Mancha) en Espanya, amás d'en os Sony Pictures Studios en Culver City, tamién en California.

Ye una cinta que ha recibiu bels premios y nominacions, encara que garra d'éls no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''The Net'' en Internet Movie Database.
*  ''The Net'' en Rotten Tomatoes.
*  ''The Net'' en Box Office Mojo.